Lav et referat af nedenstående tekst:

Tekst:
Havnene i Hanstholm og Læsø skal moderniseres. De er to af tre havne, som fødevareministeriet nu støtter med i alt 18 millioner kroner i tre forskellige udviklingsprojekter. På havnen i Hanstholm skal et nyt sorteringsanlæg til godt 10 millioner kroner anlægges til sortering og mærkning af mørksej. Hanstholm havn modtager ifølge fødevareministeriet i dag 80 procent af al mørksej, som landes i Danmark. Man håber, at det nye anlæg vil tiltrække især flere udenlandske fiskere ved at kunne tilbyde bedre priser for fisken. - Danmark er en af verdens førende eksportører af fisk, og alene eksporten af mørksej beløber sig til over en kvart milliard kroner. Projekter som det i Hanstholm vidner om, at hele den danske fiskebranche er på forkant med udviklingen og hele tiden søger efter nye indtægtsmuligheder. Det gavner både fiskerne, de yderområder hvor fiskerne bor og hele Danmark, siger fødevareminister Henrik Høgh i en pressemeddelelse tirsdag. På Læsø havn bliver der bygget et nyt kaj- og fisketorvområde.

Referat:
Fødevareministeriet giver nu et tilskud i millionklassen til havnene i Hanstholm og Læsø til modernisering.